مازو

Mäzu yä Mäzi där (quercus spp)

tedädi je i gunan şumälə jangalonə meen hannan kə je pur arzeştarin däri gunan bə şumär hanan. çantə digar je balutə gunan qarbə kişvarə jangalonə säjanan. vä gutan kə viştarə baluton bulandə där, kuluft pust o muhkam isan ke agar baxaym miyongin bagirim tä duvist säl umr koonan.
baluton däroni i päye isan ammä işonə gulon i jinsi isan.

mäddə titiye i däron, sunbula murson monan kə ibçi gulə amrə dee bunan kə viştar zamat faqat itə gul daanan. jirə har titi, falson hannan kə hammatei yatə piyälkakə moonan. i titen vahärə meen birin hanan o işonə meevan äxarə tousan yä paizə sar puçanan.
balut däronə meevə dehi je hodudə da yä bisopanj säləgi (har gunə, digar gune amrə farq koonə) sara ginə o har du tä payn säl i bär işonə bazr dehi ziyäta banə. işonə meevə itə pillə fanduqa, birinbar çarmi amrə kə falsdär piyälkakə meen hanna. i piyälkay je, ruşdə jirə gulə falson isə, kə şiklə xässi i därə meeva deenə. hito banə kə gä galaf işonə meevanə boluram ni gunan. meeve meeni xurdani isə o qadimon je işonə ärd, nän putane bə istəfädə gudan ammä alon viştar hayvononə hadenan. balutə meeva hayvononi kə şanə je javandəgon, parandəgon va alafxäron nom burdan, dus daanan o därə joor yä vaxti kə galəsə katə xoonan.
meevan itəi yä çantəi dee banan. balutə meevanə şaanə je işonə meeve şikl o piyälke andäzə, päyakdär boon yä nubon, dasə bandi gudan. balutdäronə meevanə çeenə pasi jə şäxan yä täzə bazroni kə galə sar katan, uşonə ibçi xuşka koonan o bazin işonə piyälkanə je bazron judä koonan. bazron işon qazäi mavädə vasi xujir umr nadanan ammä xujir nämiye qovvə daanan. bazronə şanə xuşkə jä däştan. albatə işonə xujir däştan itourə kə işonə kam damä o kam namdär jä badaran kə bäis banə işonə daväm o tavänäiruyeş viştar bumoni.
tuxmə käştane bə, kärə xässi nabä gudan, faqat işonə käştə zamat bäyad haväs banay kə hayvonon, bazronə nuxuran.

Manba
pahnvalg däronə tuxmon

category:دار
category:Näqəs maqälan